पाकिस्तान में विस्फोट से 10 की मौत  
पाकिस्तान में रविवार को दो स्थानों पर हुए बम विस्फोटों में 10 लोग मारे गए और कम से कम 30 घायल हो गए।
पाकिस्तान में रविवार को दो स्थानों पर हुए बम विस्फोटों में 10 लोग मारे गए और कम से कम 30 घायल हो गए।  समाचार एजेंसी सिन्हुआ के अनुसार पेशावर के मतनी बाजार में हुए कार बम विस्फोट में एक महिला और बच्चे सहित छह लोगों की मौत हो गई और 21 घायल हो गए। घायलों को अस्पताल में भर्ती कराया गया है।  रिपोर्ट के अनुसार शेखपुर मार्ग पर यह विस्फोट हुआ। इसकी चपेट में आने से दो इमारतें और तीन दुकानें क्षतिग्रस्त हो गईं।  पंजाब प्रांत के गुजरांवाला शहर में विस्फोट की पहली घटना हुई जिसमें चार लोग मारे गए और 21 घायल हो गए।  बम निरोधक  दस्ते के प्रवक्ता मुहम्मद इकबाल ने कहा कि मलबा हटाने के बाद ही विस्फोट के कारणों का पता चल पाएगा। विस्फोट के बाद गैस पाइप लाइन में रिसाव शुरू हो गया।  पाकिस्तान के राष्ट्रपति आसिफ अली जरदारी और प्रधानमंत्री यूसुफ रजा गिलानी ने इसकी कड़ी निंदा की है।